Det er meget sjældent, at Nordjyllands Politi får en anmeldelse om et indbrud på den lille øgruppe Hirsholmene. Men mandag fik politiet en anmeldelse om, at en tyv var brudt ind i et af husene på øen. Det skriver Kanal Frederikshavn. Indbruddet fandt sted i starten af maj, hvor en tyv brækkede en dør op og stjal en række genstande fra huset herunder musselmalet porcelæn og et teleskop. Tyven lykkes at sejle væk fra øen med tyvekosterne uden at blive bemærket. Politiet er klar over, at der næppe er vidner til tyveriet, men der er måske alligevel nogen, som har bemærket noget, der kan hjælpe med opklaringen af det usædvanlige indbrud. I givet fald træffes politiet på telefon 1-1-4. Hirsholmene er kun beboet af én fast beboer, men der er flere huse på den lille øgruppe, som bliver brugt som sommerhuse.

Opsummering:
Politiet har modtaget en meget sjælden anmeldelse om et indbrud i et hus på øgruppen Hirsholmenes største ø, Hirsholm.